আলাপ:নটর ডেম কলেজ, ঢাকা/সংগ্রহশালা ১

message: কলেজের মূল ইংরেজি নাম Notre Dame, তাই বাংলায়ও ইংরেজি অনুযায়ী নটর ডেম লেখা যৌক্তিক মনে করছি। তাই নটর ডেম কলেজ পাতা থেকে নয়, বরং নটরডেম কলেজ পাতাটি নটর ডেম কলেজ পাতায় স্থানান্তর করার আহ্বান জানাচ্ছি।Mayeenul Islam (আলাপ) ১১:৩০, ১০ এপ্রিল ২০১০ (ইউটিসি)
replies: text: ঠিকই। কলেজের বাংলা নামেও শব্দ দুইটির মাঝে স্পেস আছে। তাই এটি "নটর ডেম" হওয়া উচিত। — তানভির • আলাপ ↑ অবদান ↓ ১১:৩৯, ১০ এপ্রিল ২০১০ (ইউটিসি)
thread_title:  'নটর ডেম' হোক 

message: বর্তমানে এই নিবন্ধে অনিরপেক্ষ তথ্য-উৎস হতে তথ্য যোগ করা হচ্ছে। আমিই করছি। এজন্য করছি যে, প্রতিষ্ঠানটির ঐতিহাসিক পরিচিতিগুলো সাধারণত প্রতিষ্ঠান-ভিন্ন তৃতীয় কোনো সূত্র থেকে পাওয়া সম্ভব নয়। তাই যথাযথ তথ্যসূত্র প্রদর্শনপূর্বকই আমি তথ্য যোগ করছি। তবে অবশ্যই আবেদন থাকবে যে, যখনই তৃতীয় কোনো তথ্য-উৎস থেকে তথ্য পাওয়া যাবে, তখনই যেন তা সম্পাদনা করে স্থান দেয়া হয়।
তাই আপাতত নিবন্ধের বক্তব্য অনিরপেক্ষ হলেও না মোছার আবেদন করছি। ধন্যবাদ। —মঈনুল ইসলাম (আলাপ * অবদান) ০৭:১৫, ৯ আগস্ট ২০১০ (ইউটিসি)
replies: text: বাংলাপিডিয়া থেকে দেয়া যেতে পারে। তৃতীয়পক্ষীয় প্রতিষ্ঠান থেকে অবশ্যই রেফারেন্স থাকার কথা। কলেজের প্রকাশনা থেকে তথ্য নেয়ার অনেক সমস্যা আছে, একটু সাবধান না হলে ফাঁক গলে অনেক কিছুই ঢুকে যেতে পারে বলে উইকিতে প্রতিষ্ঠানের নিজের প্রকাশনাকে ব্যবহার করতে নিরুৎসাহিত করা হয়। --রাগিব (আলাপ | অবদান) ০৭:৪৪, ৯ আগস্ট ২০১০ (ইউটিসি)
thread_title:  অনিরপেক্ষ তথ্যসূত্র 

message: নিবন্ধটি নটর ডেমের ক্লাবের তথ্যে ভারাক্রান্ত। প্রতিটি ক্লাবের জন্য আলাদা অনুচ্ছেদ করার দরকার নাই, আর সব ক্লাবের নাম দিয়ে বিশ্বকোষীয় ভুক্তি ভরে ফেলারও দরকার নাই। কেবলমাত্র যেসব ক্লাব আলাদা করে উল্লেখযোগ্য (সূত্র সমর্থিত), সেগুলোর উপরেই এখানে কাভারেজ দেয়া যেতে পারে। --রাগিব (আলাপ | অবদান) ০৭:৪৪, ৯ আগস্ট ২০১০ (ইউটিসি)
আর এখন ক্লাব সম্পর্কে যা যা লেখা আছে, তার সবটাই POV গোছের। কোন ক্লাবের লক্ষ্য কী কী, ইত্যাদি ইত্যাদি কলেজের প্রস্পেক্টাসে শোভা পায়, বিশ্বকোষে পায় না। ক্লাব সংক্রান্ত বিশাল রচনা সরিয়ে এক প্যারায় কেবলমাত্র ৩য়পক্ষীয় সূত্রে উল্লেখযোগ্য প্রমাণিত ক্লাবের কথাই রাখার অনুরোধ করছি। কলেজের নিজস্ব প্রকাশনা সূত্র হিসাবে কেনো ভালো নয়, এটা তার একটা উদাহরণ। --রাগিব (আলাপ | অবদান) ০৭:৫২, ৯ আগস্ট ২০১০ (ইউটিসি)
" সহশিক্ষা কার্যক্রমকেও বিশেষ গুরুত্ব দেয়া হয়" -- সহশিক্ষা বলতে co-curricular activity নয়, বরং co-educationকেই বোঝায়। নটর ডেমে ছাত্রী ভর্তি করার আগ পর্যন্ত কর্তৃপক্ষ "সহশিক্ষা" কার্যক্রমকে কোনো রকম গুরুত্ব দেন এটা বলাটা ভুল। কাজেই ধরে নিচ্ছি ট্রান্সলেশনের সমস্যা। --রাগিব (আলাপ | অবদান) ০৮:১৩, ৯ আগস্ট ২০১০ (ইউটিসি)
replies: text: সুন্দর ক্রিটিসিযম। ডিকশনারিও তাই বলছে। নটরডেম কলেজের প্রসপেক্টাসে কিন্তু "সহ-শিক্ষা কার্যক্রম" কথাটিই লেখা। বুঝতে পারছি না co-curricular activities-এর তরজমাটা তাহলে হবে কী? জানা থাকলে জানালে, উপকৃত হবো।

text: ক্লাবের ব্যাপারে তথ্যযুক্তির ব্যাপারটিও বুঝতে পেরেছি। আপনাকে ধন্যবাদ। আমি পরবর্তি সেশনে বসেই এসংক্রান্ত ভুক্তিগুলো মুছে যথাসম্ভব বিশ্বকোষীয় করার চেষ্টা করবো, ইনশাল্লাহ। ধন্যবাদ —মঈনুল ইসলাম (আলাপ * অবদান) ০৮:৪৪, ৯ আগস্ট ২০১০ (ইউটিসি)
thread_title: ক্লাব

message: নটর ডেম কলেজের ইংরেজি নিবন্ধে যে রঙিন লগোটি রয়েছে, তার কোনো হদিস পেলাম না। সেটা কি কমন্সে আনা যায় না? কেউ কি একটু সহায়তা করতে পারেন? বর্তমান খ্যাচড়ামার্কা লগোটা দেখতে মন বিষিয়ে উঠছে। দয়া করে যদি একটু সহায়তা করতেন। —মঈনুল ইসলাম (আলাপ * অবদান) ০৭:৫৫, ১০ আগস্ট ২০১০ (ইউটিসি)
replies: text: লগো কমন্সে নেওয়া যাবে না। কারণ কোন লোগই ফ্রি বা কপিরাইট মুক্ত নয়। আর কমন্স হল শুধুমাত্র কপিরাইট ফ্রি অথবা কিছু রাইট রিজার্ভ এমন ছবির সংগ্রহশালা। কপিরাইট কৃত লগো ফেয়ার ইউজ লাইসেন্সে ব্যবহার করা যায় তবে তার ব্যবয়ার শুধুমাত্র ঐ প্রতিষ্ঠান সম্পর্কিত নিবন্ধের সীমাবদ্ধ রাখতে হবে। আমি আগের ছবিটিকে রঙিন লগো দিয়ে রিপ্লেস করে দিয়েছি। তবে এর ব্যবহারের শর্ত মেনে চলতে হবে।--বেলায়েত (আলাপ | অবদান) ০৮:০২, ১০ আগস্ট ২০১০ (ইউটিসি)
replies: text: :ধন্যবাদ। বুঝতে পেরেছি। —মঈনুল ইসলাম (আলাপ * অবদান) ০৮:১২, ১০ আগস্ট ২০১০ (ইউটিসি)
thread_title:  লগো 

message: নটর ডেম কলেজের এই নিবন্ধটি উইকিপিডিয়ায় আরো অন্যান্য শিক্ষা প্রতিষ্ঠানের মতোই প্রাথমিক তথ্য-উৎসের উপর একটু বেশিমাত্রায় সীমাবদ্ধ (যেমন: ঢাকা বিশ্ববিদ্যালয়, বুয়েট)। তার কারণ আমি উপরে একটা আলোচনায় ব্যাখ্যা করেছি। নিবন্ধের POV আমি যথাসম্ভব ঠিক করার চেষ্টা করেছি। নতুন তথ্য যোগের ব্যাপারেও আমি যথেষ্ট সচেতন থেকেছি সব সময়। তবু এখনো One Source ট্যাগটি সরানোর মতো অবস্থায় আসেনি। তবু আমার মনে হচ্ছে কিছু বিষয় নিবন্ধে কোনোভাবেই তৃতীয় পক্ষীয় তথ্যসূত্র দিয়ে উল্লেখ সম্ভব নয়, যেমন:
* নামকরণ, মূলনীতি ও প্রতীক অনুচ্ছেদের সম্পূর্ণ অংশটুকু। এই বিবরণটুকু কলেজের পরিচিতির স্বার্থে দরকার কিন্তু এর কোনো পিওর তৃতীয় পক্ষীয় তথ্য-উৎস পাওয়া সম্ভব নয়, পাওয়া গেলেও তা পিওর হবে না, বিজ্ঞপ্তি বা প্রেস রিলিজ দ্বারা দুষ্ট হবে।
* প্রশাসন
ক্লাবের বিবরণ আমি যথাসম্ভব বিশ্বকোষীয় করার চেষ্টা করেছি এবং এখনও সচেষ্ট আছি। তৃতীয় পক্ষীয় তথ্যসূত্রের সন্ধানে হন্নে হয়ে আছি। পাওয়ামাত্রই যোগ করে গ্লানি লাঘবের চেষ্টা থাকবে, এখনও আছে। শুধু, সবার সজাগ দৃষ্টি চাই। এটিকে একটি উইকিপিডীয় নিবন্ধ হিসেবে দেখে সবার সদয় অগ্রগামিতা প্রত্যাশা করছি। —মঈনুল ইসলাম (আলাপ * অবদান) ১০:২৩, ৪ জানুয়ারি ২০১৩ (ইউটিসি)
thread_title:  নিবন্ধের POV 

message: নটর ডেম কলেজ বাংলাদেশের প্রেক্ষিতে একটা সময় একক একটি প্রতিষ্ঠান ছিল। এখন (অক্টোবর ২০১৭) দৃশ্যপট ভিন্ন: রয়েছে নটর ডেম কলেজ, ময়মনসিংহ; আছে নটর ডেম বিশ্ববিদ্যালয়, ঢাকা - সুতরাং নিবন্ধটি নির্দিষ্ট হওয়া বাঞ্চণীয় বলে মনে হচ্ছে। নিবন্ধটিকে "নটর ডেম কলেজ, ঢাকা" নামস্থানে নেয়ার প্রস্তাব করছি। —মঈনুল ইসলাম (আলাপ • অবদান)
thread_title:  নিবন্ধ নামস্থান "নটর ডেম কলেজ, ঢাকা" করা উচিত 

message: আপনি পুনঃপুন নটর ডেম কলেজ নিবন্ধে একটি বিশ্বকোষের সাথে বিসদৃশ সম্পাদনা করছেন। উইকিপিডিয়ায় ব্যক্তির নামের সামনে ড./ফাদার মতো পেশাগত/শিক্ষাগত/সম্মানবাচক/সম্বোধনবাচক উপাধি/পদবি গ্রহণযোগ্য নয়। অনুগ্রহ করে রচনাশৈলী নির্দেশনা দেখে নিবেন। সাথে শৈলী:খ্রিস্টধর্ম দেখে নিবেন। ধন্যবাদ। - St.teresa (আলাপ) ১৩:৫১, ২৯ জানুয়ারি ২০১৯ (ইউটিসি)
thread_title:  সাম্প্রতিক সম্পাদনা প্রসঙ্গে 

message: ব্যবহারকারী Shahoriar Hossain এর সর্বশেষ সম্পাদনাগুলো রোল ব্যাক করে দিন। -- আদিভাই (আলাপ) ১৭:৩৮, ১৩ অক্টোবর ২০১৯ (ইউটিসি)
thread_title:  রোলব্যাক 

message: নটর ডেম কলেজ বাংলাদেশের রাজধানী ঢাকায় অবস্থিত পবিত্র ক্রুশ সন্ন্যাস সংঘের ধর্মযাজকদের দ্বারা প্রতিষ্ঠিত ও পরিচালিত একটি উচ্চ মাধ্যমিক ও স্নাতক শিক্ষা প্রতিষ্ঠান। যা জাতীয় পর্যায়ে মোট চারবার শ্রেষ্ঠ শিক্ষাপ্রতিষ্ঠান হিসেবে স্বীকৃতি পেয়েছে। রোমান ক্যাথলিক পাদ্রি সম্প্রদায় ও পবিত্র ক্রুশ সন্ন্যাস সংঘ কর্তৃক ১৯৪৯ খ্রিষ্টাব্দের ৩ নভেম্বর ঢাকার লক্ষ্মীবাজারে সেন্ট গ্রেগরিজ কলেজ নামে কলেজটি প্রতিষ্ঠিত হয়। ১৯৫৪ খ্রিষ্টাব্দে কলেজটিকে মতিঝিল থানার অন্তর্গত আরামবাগে স্থানান্তরিত করা হয় এবং যিশু খ্রিষ্টের মাতা মেরির নামে উৎসর্গ করে নটর ডেম কলেজ নাম রাখা হয়। ফরাসি শব্দগুচ্ছ “নটর ডেম”-এর অর্থ আমাদের মহীয়সী নারী। কলেজটিতে বিজ্ঞান বিভাগ, ব্যবসায় শিক্ষা বিভাগ ও মানবিক বিভাগে শিক্ষা দান করা হয়। পাঁচ একরের উপর স্থাপিত কলেজটিতে ৪টি শিক্ষা ভবন, একটি ছাত্রাবাস, একটি মসজিদ, একটি খাবারঘর, একটি যাজকাবাস এবং ২৪টি ক্লাব রয়েছে। কলেজ কর্তৃপক্ষ নিজস্ব পদ্ধতিতে ভর্তি পরীক্ষার মাধ্যমে শিক্ষার্থী ভর্তি নিয়ে থাকে। বর্তমানে কলেজটির শিক্ষার্থী সংখ্যা প্রায় ৬৫০০।
(বাকি অংশ পড়ুন...)
thread_title:  প্রধান পাতার জন্য নিবন্ধ সারাংশ 

message: নিবন্ধটির দৈর্ঘ্য অনুসারে এর ভূমিকাংশ সম্প্রসারণ প্রয়োজন। এক্ষেত্রে প্রধান পাতার জন্য যেই নিবন্ধ সারাংশ তৈরি করেছেন, সেটা যোগ করতে পারেন।--ওয়াকিম (আলাপ) ০৯:০৬, ২৮ মে ২০২০ (ইউটিসি)
replies: text: আচ্ছা ভাইয়া। করে দেব। — Wiki Ruhan (আলাপ) ০৯:০৯, ২৮ মে ২০২০ (ইউটিসি)
thread_title: ভূমিকাংশ সম্প্রসারণ

message: আমার মনে হয়, প্রধান পাতার নির্বাচিত নিবন্ধের অনুচ্ছেদে প্রতিষ্ঠানের প্রধান ফটকের ছবির পরিবর্তে প্রতিষ্ঠানের "লোগো" ব্যবহার করলে ভালো হতো। ≈ MS Sakib  «আলাপ»  ১১:১১, ১৯ আগস্ট ২০২০ (ইউটিসি)
replies: text: MS_Sakib, না। মুক্ত চিত্র উপলব্ধ থাকলে অমুক্ত চিত্র প্রধান পাতায় ব্যবহার করা যায় না। নীতিমালাটা কোথায় পড়েছি ঠিক মনে নেই, তবে মুক্ত চিত্র আবশ্যক। নতুবা চিত্রহীন। তাছাড়া কলেজের লোগোর তুলনায় এটিই কলেজকে প্রতিনিধিত্ব করে সুন্দরভাবে। ধন্যবাদ। নকীব সরকার বলুন... ১৪:৫০, ১৯ আগস্ট ২০২০ (ইউটিসি)
নকীবকে সমর্থন জানিয়েই আমার মতামত স্পষ্ট করছি- নটর ডেমের লোগোটির ছবি যিনি আপলোড করেছেন তিনি নটর ডেমের কর্তৃপক্ষ নন। তাই এই ছবিটি শুধুমাত্র সৌজন্যমূলক ব্যবহার এর জন্য। আর এই নটর ডেম কলেজ, ঢাকার সিম্বোলিক্যাল রিপ্রেজেন্টেশন করার দিক থেকে মাতা মেরী আর লোগো সমপর্যায়ের। বরঞ্চ মাতা মেরীর এই কোলাজচিত্রটিই বেশি প্রাধান্য পাবে যদি কাওকে নটর ডেম কলেজের চিত্র আঁকতে বলা হয়। উল্লেখ্য নটর ডেম কলেজ, ময়মনসিংহ এর লোগোও কিন্তু একই। শুধু নিচে ঢাকার পরিবর্তে ময়মনসিংহ লেখা। তাই আমারও মত যে এই চিত্রটিই বেশি গ্রহনযোগ্য। আশা করি সাকিব বুঝতে পেরেছো! তোমাকে ধন্যবাদ সূক্ষ্মভাবে লক্ষ্য করার জন্য ও বিষয়টি তুলে ধরার জন্য। —Wiki RuHan [ Talk ] ১৮:১৪, ১৯ আগস্ট ২০২০ (ইউটিসি)

text: নকীব ও রুহানের সাথে একমত। লোগো মুক্ত নয় এবং মাতা মেরীও থ্রিডি কর্ম, যার ডিজাইন মুক্ত নয়। -- আদিভাই (আলাপ) ০৩:৫৭, ২০ আগস্ট ২০২০ (ইউটিসি)
replies: text: :MS_Sakibএকটু দেরিতে বলার জন্য দুঃখিত। আসলে নটর ডেম কলেজ, ঢাকার একটা মজার বিষয় হলো অধিকাংশ ক্ষেত্রেই লোগোর বদলে "মাতা মেরী" এর অধিকতর শক্তিশালী প্রতীক। লোগো নিস্তব্ধ, কিছুটা কৃত্রিম। আর মাতা মেরীর কোলাজ সাবলীল, স্বচ্ছ। যারা চেনেন, মাতা মেরীকেই প্রতীক হিসেবে বেশি প্রাধান্য দেবেন। ধন্যবাদ। - বিদ্রোহী রণক্লান্ত  বার্তা.. ০৪:২৭, ২৩ আগস্ট ২০২০ (ইউটিসি)
replies: text: :: ধন্যবাদ সবাইকে। বিষয়টা বুঝতে পেরেছি।≈ MS Sakib  «আলাপ»  ০৬:১৪, ২৩ আগস্ট ২০২০ (ইউটিসি)
thread_title:  প্রধান পাতার চিত্র